第六門血脈論

三界興起同歸一心  前佛後佛以心傳心

不立文字

問曰  若不立文字  以何爲心  答曰  汝問吾

卽是汝心  吾答汝  卽是吾心  吾若無心

因何解答汝  汝若無心  因何解問吾

問吾卽是汝心  從無始曠大劫以來  乃至施爲運動

一切時中一切處所  皆是汝本心  皆是汝本佛

卽心是佛亦復如是  除此心外  終無別佛可得

離此心外  覓菩提涅槃  無有是處  自性眞實

非因非果  法卽是心義  自心是菩提

自心是涅槃  若言心外有佛及菩提可得  無有是處

佛及菩提皆在何處  譬如有人以手捉虛空

得否  虛空但有名  亦無相貌  取不得捨不得

是捉空不得  除此心外覓佛  終不得也

佛是自心作得  因何離此心外覓佛

前佛後佛只言其心  心卽是佛  佛卽是心  心外無佛

佛外無心  若言心外有佛  佛在何處  心外旣無佛

何起佛見  遞相□惑  不能了本心

被他無情物攝  無自由分  若又不信  自□無益

佛無過患  衆生顚倒  不覺不知自心是佛

若知自心是佛  不應心外覓佛  佛不度佛  將心覓佛

而不識佛  但是外覓佛者  盡是不識自心是佛

亦不得將佛禮佛  不得將心念佛  佛不誦經

佛不持戒  佛不犯戒  佛無持犯  亦不造善惡

若欲覓佛  須是見性  性卽是佛  若不見性

念佛誦經持齋持戒亦無益處  念佛得因果

誦經得聰明  持戒得生天  布施得福報

覓佛終不得也  若自己不明了

須參善知識了□生死根本  若不見性  卽不名善知識  若不如此

縱說得十二部經  亦不免生死輪□

三界受苦  無有出期  昔有善星比丘  誦得十二部經

猶自不免輪□  爲不見性  善星旣如此

今時人講得三五本經論  以爲佛法者  愚人也

若不識得自心  誦得閑文書  都無用處

若要覓佛  直須見性  性卽是佛  佛卽是自在人

無事無作人  若不見性  終日茫茫  向外馳求覓佛

元來不得  雖無一物可得  若求會

亦須參善知識  切須苦求  令心會解  生死事大

不得空過  自□無益  縱有珍寶如山  眷屬如□河沙

開眼卽見  合眼還見□

故知有爲之法如夢幻等  若不急尋師  空過一生  然則佛性自有

若不因師  終不明了  不因師悟者

萬中希有  若自己以緣會合得聖人意

卽不用參善知識  此卽是生而知之勝學也  若未悟解

須勤苦參學  因敎方得悟  若自明了

不學亦得  不同迷人不能分別□白  妄言宣佛&C  -  B    ;

謗佛妄法  如斯等類  說法如雨  盡是魔說

卽非佛說  師是魔王  弟子是魔民

迷人任他指揮  不覺墮生死海  但是不見性人  妄稱是佛

此等衆生是大罪人  □他一切衆生

令入魔界  若不見性  說得十二部經敎  盡是魔說

魔家眷屬  不是佛家弟子  旣不辨□白

憑何免生死  若見性卽是佛  不見性卽是衆生

若離衆生性別有佛性可得者  佛今在何處

衆生性卽是佛性也  性外無佛  佛卽是性

除此性外  無佛可得  佛外無性可得

問曰  若不見性  念佛誦經  布施持戒精進

廣興福利  得成佛否  答曰  不得

又問  因何不得  答曰  有少法可得

是有爲法  是因果  是受報  是輪□法  不免生死

何時得成佛道  成佛須是見性  若不見性

因果等語是外道法  若是佛  不習外道法

佛是無業人無因果  但有少法可得  盡是謗佛

憑何得成  但有住著一心一能一解一見

佛都不許  佛無持犯  心性本空  亦非垢淨

諸法無修無證  無因無果  佛不持戒  佛不修善

佛不造惡  佛不精進  佛不懈怠  佛是無作人

但有住著心見佛  卽不許也  佛不是佛  莫作佛解

若不見此義  一切時中  一切處處

皆是不了本心  若不見性  一切時中  擬作無作想

是大罪人  是癡人  落無記空中  昏昏如醉人

不辨好惡  若擬修無作法  先須見性  然後息緣慮

若不見性  得成佛道  無有是處  有人撥無因果

熾然作惡業  妄言本空  作惡無過  如此之人

墮無間黑暗地獄  永無出期  若是智人

不應作如是見解

問曰  旣若施爲運動  一切時中  皆是本心

色身無常之時  云何不見本心  答曰

本心常現前  汝自不見

問曰  心旣見在  何故不見  師云

汝曾作夢否  答  曾作夢  問曰  汝作夢之時

是汝本身否  答  是本身  又問  汝言語施爲運動

與汝別不別  答  不別  師云  旣若不別

卽是此身是汝本法身  卽此法身是汝本心

此心從無始曠大劫來  與如今不別  未曾有生死

不生不滅  不增不減  不垢不淨  不好不惡

不來不去  亦無是非  亦無男女相  亦無僧俗老少

無聖無凡  亦無佛亦無衆生  亦無修證

亦無因果  亦無筋力  亦無相貌  猶如虛空

取不得捨不得  山河石壁不能爲□

出沒往來自在神通  透五蘊山  渡生死河

一切業拘此法身不得  此心微妙難見  此心不同色心

此心是人皆欲得見  於此光明中  運手動足者

如□河沙  及于問著  總道不得  猶如木人相似

總是自己受用  因何不識  佛言

一切衆生盡是迷人  因此作業  墮生死河  欲出還沒

只爲不見性  衆生若不迷  因何問著其中事

無有一人得會者  自家運手動足  因何不識

故知聖人語不錯  迷人自不會曉  故知此難明

唯佛一人能會此法  餘人天及衆生等盡不明了

若智慧明了此心  方名法性  亦名解脫

生死不拘  一切法拘他不得  是名大自在王如來

亦名不思議  亦名聖體  亦名長生不死

亦名大仙  名雖不同  體卽是一  聖人種種分別

皆不離自心  心量廣大  應用無窮  應眼見色

應耳聞聲  應鼻嗅香  應舌知味

乃至施爲運動皆是自心  一切時中  但有語言  卽是自心

故云  如來色無盡  智慧亦復然  色無盡是自心

心識善能分別一切  乃至施爲運用

皆是智慧  心無形相  智慧亦無盡  故云

如來色無盡  智慧亦復然  四大色身卽是煩惱

色身卽有生滅  法身常住  而無所住

如來法身常不變異  故經云  衆生應知  佛性本自有之

迦葉只是悟得本性  本性卽是心  心卽是性

卽此同諸佛心  前佛後佛只傳此心  除此心外

無佛可得  顚倒衆生  不知自心是佛  向外馳求

終日忙忙  念佛禮佛  佛在何處

不應作如是等見  但識自心  心外更無別佛  經云

凡所有相皆是虛妄  又云  所在之處卽爲有佛

自心是佛  不應將佛禮佛  但是有佛及菩薩相貌

忽爾現前  亦切不用禮敬  我心空寂

本無如是相貌  若取相卽是魔  盡落邪道

若是幻從心起  卽不用禮  禮者不知  知者不禮

禮被魔攝  恐學人不知  故作是辨

諸佛如來本性體上  都無如是相貌  切須在意  但有異境界

切不用採括  亦莫生□怖  不要疑惑

我心本來淸淨  何處有如許相貌

乃至天龍夜叉鬼神帝釋梵王等相  亦不用心生敬重  亦莫□懼

我心本來空寂  一切相貌皆是妄相

但莫取相  若起佛見法見

及佛菩薩等相貌而生敬重  自墮衆生位中  若欲直會

但莫取一切相卽得  更無別語  都無定實  幻無定相

是無常法  但不取相  合他聖意  故經云  離一切相

卽名諸佛

問曰  因何不得禮佛菩薩等  答曰

天魔波旬阿修羅示見神通  皆作得菩薩相貌

種種變化  皆是外道  總不是佛  佛是自心

莫錯禮拜  佛是西國語  此土云覺性  覺者靈覺

應機接物  揚眉瞬目  運手動足

皆是自己靈覺之性  性卽是心  心卽是佛  佛卽是道

道卽是禪  禪之一字  非凡聖所測  直見本性

名之爲禪  若不見本性  卽非禪也

假使說得千經萬論  若不見本性  只是凡夫  非是佛法

至道幽深  不可話會  典敎憑何所及  但見本性

一字不識亦得  見性卽是佛  聖體本來淸淨

無有雜穢  所有言說皆是聖人  從心起用

用體本來空名  言尙不及  十二部經憑何得及

道本圓成  不用修證  道非聲色  微妙難見

如人飮水冷暖自知  不可向人說也  唯有如來能知

餘人天等類  都不覺知  凡夫智不及

所以有執相  不了自心本來空寂  妄執相及一切法

卽墮外道  若知諸法從心生  不應有執

執卽不知  若見本性  十二部經總是閑文字

千經萬論只是明心  言下契會  敎將何用

至理絶言  敎是言詞  實不是道道本無言

言說是妄  若夜夢見樓閣官殿象馬之屬

及樹木叢林池亭  如是等相  不得起一念樂著

盡是託生之處  切須在意  臨終之時  不得取相

卽得除障  疑心瞥起  卽被魔攝

法身本來淸淨無受  只緣迷故  不覺不知  因&C  -  E  B;故妄受報

所以有樂著不得自在  只今若悟得  本來身心

卽不染習  若從聖入凡  示現種種雜類等

自爲衆生  故聖人逆順皆得自在

一切業拘他不得  聖成久矣  有大威德  一切品類業

被他聖人轉  天堂地獄  無奈他何  凡夫神識昏昧

不同聖人內外明徹  若有疑卽不作

作卽流浪生死  後悔無相救處  貧窮困苦皆從妄想生

若了是心  遞相勸勉  但無作而作

卽入如來知見  初發心人神識總不定

若夢中頻見異境  輒不用疑  皆是自心起故  不從外來

夢若見光明出現過於日輪  卽餘習頓盡

法界性見  若有此事  卽是成道之因  唯可自知

不可向人說  或靜園林中  行住坐臥  眼見光明

或大或小  莫與人說  亦不得取  亦是自性光明

或靜暗中  行住坐臥  眼見光明  與晝無異

不得怪  □是自心欲明顯  或夜夢中

見星月分明  亦自心諸緣欲息  亦不得向人說

夢若昏昏  猶如陰暗中行  亦是自心煩惱障重

亦可自知  若見本性  不用讀經念佛

廣學多知無益  神識轉昏  設敎只爲標心  若識心

何用看敎  若從凡入聖  卽須息業養神隨分過日

若多嗔□  令性轉與道相違  自□無益

聖人於生死中自在  出沒隱顯不定

一切業拘他不得  聖人破邪魔  一切衆生但見本性

餘習頓滅  神識不昧  須是直下便會  只在如今

欲眞會道  莫執一切法  息業養神  餘習亦盡

自然明白  不假用功  外道不會佛意  用功最多

違背聖意  終日區區念佛轉經  昏於神性

不免輪□  佛是閑人  何用區區廣求名利

後時何用  但不見性人  讀經念佛  長學精進

六時行道  長坐不臥  廣學多聞  以爲佛法

此等衆生  盡是謗佛法人

前佛後佛只言見性諸行無常  若不見性  妄言我得阿□菩提

此是大罪人  十大弟子中  阿難多聞第一  於佛無識

只學多聞  二乘外道皆無識佛  識數修證

墮在因果  是衆生報  不免生死  違背佛意

卽是謗佛衆生  殺□無罪過  經云

闡提人不生信心  殺□無罪過  若有信心  此人是佛位人

若不見性  卽不用取次謗他良善  自□無益

善惡歷然  因果分明  天堂地獄只在眼前

愚人不信  現墮黑暗地獄中  亦不覺不知

只緣業重故  所以不信  譬如無目人不信道有光明

縱向伊說亦不信  只緣盲故  憑何辨得日光

愚人亦復如是  現今墮畜生雜類

誕在貧窮下賤  求生不得  求死不得  雖受是苦

直問著亦言  我今快樂  不異天堂  故知一切衆生

生處爲樂  亦不覺不知  如斯惡人

只緣業障重故  所以不能發信心者  不自由他也

若見自心是佛  不在剃除□髮  白衣亦是佛

若不見性  剃除鬚髮亦是外道

問曰  白衣有妻子  □慾不除  憑何得成佛

答曰  只言見性  不言□慾  只爲不見性

但得見性  □慾本來空寂不假斷除  亦不樂著

何以故  性本淸淨故  雖處在五蘊色身中

其性本來淸淨  染汚不得  法身本來無受

無飢無渴無寒無熱無病  無因愛  無眷屬  無苦樂

無好惡  無短長  無强弱  本來無有一物可得

只緣執有此色身因  卽有飢渴寒熱□病等相

若不執卽一任作爲  於生死中得大自在

轉一切法  與聖人神通自在無□  無處不安

若心有疑  決定透一切境界不過

不作最好作了  不免輪□生死  若見性

□陀羅亦得成佛

問曰  □陀羅殺生作業  如何得成佛  答曰

只言見性  不言作業  縱作業不同

一切業拘他不得  從無始曠大劫來  只爲不見性

墮地獄中  所以作業輪□生死  從悟得本性

終不作業  若不見性  念佛免報不得  非論殺生命

若見性疑心頓除  殺生命亦不奈他何

西天二十七祖  只是遞傳心印  吾今來此土

唯傳一心  不言戒施  精進苦行  乃至入水火登劍輪

一食卯齋長坐不臥  盡是外道有爲法

若識得施爲運動靈覺之性  卽諸佛心

前佛後佛只言傳心  更無別法  若識此法

凡夫一字不識亦是佛  若不識自己靈覺之性

假使身破如微塵覓佛  終不得也  佛者亦名法身

亦名本心  此心無形相  無因果  無筋骨

猶如虛空  取不得  不同質□  不同外道

此心除如來一人能會  其餘衆生迷人不明了

此心不離四大色身中  若離此心  卽無能運動

是身無知如草木瓦礫  身是無情

因何運動若自心動  乃至語言施爲運動  見聞覺知  皆是心動

心動用動  動卽其用  動外無心  心外無動

動不是心  心不是動  動本無心  心本無動

動不離心  心不離動  動無心離  心無動離

動是心用  用是心動  卽動卽用  不動不用

用體本空  空本無動  動用同心  心本無動  故經云

動而無所動  是故終日見而未曾見

終日聞而未曾聞  終日覺而未曾覺

終日知而未曾知  終日行坐而未曾行坐

終日嗔喜而未曾嗔喜  故經云  言語道斷  心行處滅

見聞覺知  本自圓寂  乃至嗔喜痛痒何異木人

只緣推尋痛痒不可得故  經云  惡業卽得苦報

善業卽有善報  不但嗔墮地獄  喜卽生天

若知嗔喜性空  但不執卽諸業脫  若不見性誦經

決無憑  說亦無盡  略標邪正如是

不及一二也

說頌曰

吾本來;土  傳法救迷情

一華開五葉  結果自然成

江□分玉浪  管炬開金鎖

五口相共行  九十無彼我

血脈論終